Smernica Komisie
zo 17. mája 1988,
ktorou sa prispôsobuje technickému pokroku smernica Rady 77/649/EHS o aproximácii právnych predpisov členských štátov týkajúcich sa výhľadu vodičov motorových vozidiel
(88/366/EHS)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na smernicu Rady 70/156/EHS zo 6. februára 1970 o aproximácii právnych predpisov členských štátov o typovom schválení motorových vozidiel a ich prípojných vozidiel [1], naposledy zmenenú a doplnenú smernicou 87/403/EHS [2], najmä na jej článok 11,
so zreteľom na smernicu Rady 77/649/EHS z 27. septembra 1977 o aproximácii právnych predpisov členských štátov týkajúcich sa výhľadu vodičov motorových vozidiel [3], naposledy zmenenej a doplnenej smernicou 81/643/EHS [4], najmä na jej článok 5,
keďže sa konštrukcia automobilov vyvíja a najmä v dôsledku vplyvu aerodynamického výskumu smerujúceho k úspore paliva, ktorý má často za následok značný sklon predného okna; keďže súčasné požiadavky týkajúce sa prekážok binokulárneho videnia, spôsobených polohou predného okna by mali byť upravené tak, aby zmiernili ťažkosti, s ktorými sa stretávajú výrobcovia pri výrobe vozidiel s optimálnym koeficientom aerodynamického odporu (Cd);
keďže praktické skúsenosti preukázali potrebu upraviť niektoré požiadavky týkajúce sa "rádiových antén" a "odmrazujúcich/odhmlievajúcich" vodičov, ktoré sú súčasťou predných okien, aby to umožnilo dosiahnuť optimálnu kvalitu a výkon, ktoré sú kompatibilné s vysokou výkonnosťou rádioprijímača a umožnilo zvýšiť výkon a účinnosť odmrazenia a odhmlenia predného okna, pri zachovaní dobrej optickej kvality bez obmedzenia výhľadu;
keďže, opatrenia stanovené touto smernicou sú v súlade so stanoviskom Výboru na prispôsobenie smerníc odstraňujúcich technické bariéry obchodu v sektore motorových vozidiel technickému pokroku,
PRIJALA TÚTO SMERNICU:
Článok 1
Zoznam príloh a prílohy I a IV k smernici 77/649/EHS sa menia a dopĺňajú v súlade s prílohou k tejto smernici.
Článok 2
Členské štáty uvedú do účinnosti opatrenia potrebné na dosiahnutie súladu s touto smernicou najneskôr 1. októbra 1988 a bezodkladne o tominformujú Komisiu.
Článok 3
Táto smernica je adresovaná členským štátom.
V Bruseli 17. mája 1988